ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԵԶԴԻԱԿԱՆ ՆՈՐ ՏԱՐՎԱ ԱՌԹԻՎ

Սիրով շնորհավորում եմ Հայաստանի և Արտաշատի եզդիական համայնքի բոլոր ներկայացուցիչներին՝ եզդիական Նոր տարվա՝ Մալաքե Թաուսի տոնի առթիվ:

Հայ և եզդի ժողովուրդների բարեկամությունը դարերի պատմություն ունի, որը տարիների ընթացքում ավելի է ամրապնդվել, մենք նույն փորձությունների բովով ենք անցել, սակայն չենք ընկրկել ու չենք հուսահատվել: Եզդի եղբայրական ժողովուրդը մշտապես մեր կողքին է եղել՝ զգալի ներդրում ունենալով պետականաշինության ու Հայաստանի պաշտպանության սուրբ գործում:

Մաղթում եմ, որ նոր տարին մեր բարեկամ եզդի ժողովրդի համար լինի երջանկության, առատության և հաջողությունների տարի:

Թող հաջողությամբ շարունակվեն ազգային ավանդույթները, կրոնը, լեզուն ու մշակույթը պահպանելու և զարգացնելու ձեր բոլոր ձեռնարկումները:

Ամենայն բարիք ձեզ: